उन्होंने राज्यपाल पर नैतिकता, परम्परा संविधान को ताक पर रखकर लोकतंत्र की हत्या करने का आरोप लगाते हुए कहा कि एकल बहुमत के दावे पर कर्नाटक में सरकार बनाने में जूटी भाजपा ने गोवा , मणिपुर, और मेघालय में इसका उल्लंघन किया है। उन्होंने कहा कि इस देश में एक ही संविधान और एक ही कानून होने के बावजूद राज्यपाल ने केवल कर्नाटक में ही इस नियम को लागू किया जबकि मणिपुर, गौवा, मेघालय में इसका पालन नहीं किया। उन्होंने भारतीय जनता पार्टी पर राजभवन का दुरूपयोग करने का आरोप लगाते हुये कहा कि वह संवैधानिक संस्थाओं और सरकारी मशीनरी का अपने हित में उपयोग कर ले लेकिन बहुमत और जनता का विश्वास कांग्रेस के साथ है और कर्नाटक में शीघ्र ही हमारी सरकार बनेगी।